EkBass/fiwiki-20250220-pages-articles huggingface dataset:
Tommy Boy Records

Tommy Boy Records on yhdysvaltalainen itsenäinen levy-yhtiö, jonka Tom Silverman perusti vuonna 1981. Levy-yhtiön sanotaan aloittaneen useiden eri artistien musiikkiuran, muun muassa Queen Latifah, Afrika Bambaataa, Digital Underground, De La Soul, House of Pain ja Naughty By Nature. Tommy Boy Recordsin sanotaan myös esittäneen musiikin tyylilajeja kuten EDM:n, freestylen ja latin hip hopin valtavirtayleisölle. ==Lähteet== Luokka:Yhdysvaltalaiset levy-yhtiöt
André Jobin

André Louis Jacques Jobin (20. tammikuuta 1933 Québec City, Kanada – 25. maaliskuuta 2023 Pariisi, Ranska) oli kanadalainen tenori. Hän vietti kymmenen vuotta New Yorkissa ja asettui sitten Pariisiin. Hän opiskeli siellä draamaa Pierre Bertinin ja Suzanne Nivetten johdolla. Hän esiintyi näyttelijänä jo ennen debytoimistaan laulajana vuonna 1958 Pascal Bastian ja Sidney Bechetin musiikkikomediassa Nouvelle-Orléans. Sitten hän esiintyi Joseph Kosman teoksessa Bilitis et l'amour ja Georges Van Parysin teoksessa Le jeu des dames (1960).The Canadian Encyclopedia: André Jobin Oopperaan Jobin siirtyi vuonna 1963. Hän tuli tunnetuksi erityisesti Pelléasin roolista Pelléas et Mélisande -oopperassa, jossa hän esiintyi useissa eri oopperataloissa eri maissa. Jobinin isä oli Raoul Jobin. == Lähteet == Luokka:Kanadalaiset oopperalaulajat Luokka:Tenorit Luokka:Vuonna 1933 syntyneet Luokka:Vuonna 2023 kuolleet
NRP Rio Minho (P370)

NRP Rio Minho (runkonumero P370) on Portugalin laivaston partioalus. == Valmistus == Alus tilattiin Arsenal do Alfeiteltä Lissabonista, missä köli laskettiin telakkanumerolla C132. Alus otettiin palvelukseen 1. elokuuta 1991. == Palvelus == Aluksen tehtävänä on valvoa Espanjan ja Portugalin rajalla olevaa Minho-jokea. Luokka:Portugalin laivaston partioalukset Luokka:Arsenal do Alfeite
Fallou

Fallou on maalaiskunta ja sen keskuskylä Koulikoron alueen Naran piirissä Malissa. Se sijaitsee 135 kilometriä Narasta lounaaseen. Kunnassa on 30 000 ja kylässä 1 100 asukasta (vuonna 2009). Falloun kunta rajoittuu pohjoisessa Naran piirin Dabon ja Dillyn, idässä Niamanan, etelässä Banamban piirin Boronin ja Kolokanin piirin Sagabalan ja lännessä Kayesin alueen Diéman piirin Gomitradougoun ja Dioumara Koussatan kuntiin. Se kuuluu Sahelin vyöhykkeeseen. Kuntaan kuuluu 43 kylää. Asukkaista 67 % on soninkeja, 29 % bambaroita ja 4 % maureja. Fallousta on yhteys Bamakon ja Naran väliselle maantielle. Seudun pääelinkeinot ovat maanviljely, karjanhoito, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, maapähkinä ja lehmänpapu. Kotieläimiä ovat naudat, lampaat, vuohet, hevoset, aasit ja siipikarja. ==Lähteet== Luokka:Malin kunnat Luokka:Naran piiri
Guénéibe

Guénéibe on maalaiskunta ja sen keskuskylä Koulikoron alueen Naran piirissä Malissa. Se sijaitsee lähellä Mauritanian rajaa 30 kilometriä Narasta koilliseen. Kunnassa on 8 800 ja kylässä 1 400 asukasta (vuonna 2009). Guénéiben kunnan pinta-ala on arviolta 2 925 neliökilometriä. Se rajoittuu idässä ja etelässä Naran piirin Guirén ja lännessä Naran kuntiin sekä pohjoisessa Mauritaniaan. Kuntaan kuuluu 18 kylää. Asukkaat ovat etupäässä maureja. Lisäksi on soninkeja, bambaroita ja fulbeja. Vallitseva uskonto on islam. Paikallisia elinkeinoja ovat maanviljely, karjanhoito, käsityöammatit ja pienimuotoinen kaupankäynti. Tärkeimmät viljelykasvit ovat hirssi, lehmänpapu, maapähkinä ja hibiskus. Kotieläimiä ovat naudat, lampaat, aasit, hevoset ja vähäisessä määrin kamelit. Väliaikaisilla lammilla harjoitetaan kalastusta. ==Lähteet== Luokka:Malin kunnat Luokka:Naran piiri
Guiré

Guiré on maalaiskunta ja sen keskuskylä Koulikoron alueen Naran piirissä Malissa. Se sijaitsee 100 kilometriä Narasta kaakkoon. Kunnassa on 19 900 ja kylässä 3 400 asukasta (vuonna 2009). Guirén kunta rajoittuu lännessä Naran piirin Guénéiben, Naran, Ouagadoun ja Niamanan, etelässä Banamban piirin Sébétén ja idässä Ségoun alueen Nionon piirin Dogofryn ja Sokolon ja Ségoun piirin Bellenin kuntiin sekä pohjoisessa Mauritaniaan. Kuntaan kuuluu 27 kylää. Asukkaat ovat maureja, soninkeja, fulbeja ja bambaroita. Vallitseva uskonto on islam. Eräissä kylissä on vielä animistien kulttipaikkoja. Guirén kautta kulkee Naran ja Nionon välinen maantie. Seudun pääelinkeinovt ovat maanviljely ja karjanhoito. Tärkeimmät viljelykasvit ovat hirssi, durra, maissi ja pavut. Sadeaikaan viljellään myös vihanneksia. Kotieläimiä ovat naudat, lampaat, vuohet, aasit ja hevoset. ==Lähteet== Luokka:Malin kunnat Luokka:Naran piiri
Koronga

Koronga on maalaiskunta ja sen keskuskylä Koulikoron alueen Naran piirissä Malissa. Se sijaitsee lähellä Mauritanian rajaa 40 kilometriä Narasta luoteeseen. Kunnassa on 11 000 ja kylässä 2 700 asukasta (vuonna 2009). Korongan kunta rajoittuu idässä Naran, etelässä Ouagadoun ja lännessä Dillyn kuntiin sekä pohjoisessa Mauritaniaan. Seutu kuuluu Sahelin vyöhykkeeseen. Vesistöjä ovat Korongan, Tiroun ja Tioffin tulvajärvet. Kasvillisuus on pensasaroa. Kuntaan kuuluu 17 kylää, joista 13:ssa asuu maureja, kahdessa soninkeja ja kahdessa fulbeja. Vallitseva uskonto on islam. Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, lehmänpapu, maapähkinä, hibiskus, okra ja maissi. Kotieläimiä ovat lampaat, vuohet, aasit ja hevoset. Kaupankäynti suuntautuu Naraan ja Mauritaniaan. ==Lähteet== Luokka:Malin kunnat Luokka:Naran piiri
Albatroz-luokka

Albatroz-luokka on Portugalin laivaston kuuden 1970-luvulla valmistetun aluksen muodostama partioveneluokka, jonka aluksista on edelleen yksi palveluksessa. == Alukset == Alusten varustukseen kuului RM-316P-tutka ja niiden aseistuksena oli yksi 20 millimetrin tykki ja kaksi 12,7 millimetrin konekivääriä.Gardiner, Robert s. 322 Albatroz-luokan partioveneet Nimi Telakka Kölinlasku Vesille Valmis Kohtalo NRP Albatroz Arsenal do Alfeite, Lissabon 8. joulukuuta 1973 9. joulukuuta 1974 luovutettu 2002 Timor Lestelle nimellä Oecusse (P101) NRP Açor Arsenal do Alfeite 23. helmikuuta 1973 9. joulukuuta 1974 luovutettu 2002 Timor Lestelle nimellä Ataúro (P102) NRP Andorinha Arsenal do Alfeite 9. heinäkuuta 1974 20. joulukuuta 1975 poistettu palveluksesta 1999 NRP Águia Arsenal do Alfeite 15. lokakuuta 1974 28. helmikuuta 1975 poistettu palveluksesta 2016 NRP Condor Arsenal do Alfeite 31. lokakuuta 1975 23. huhtikuuta 1975 siirretty koulutusalukseksi Taguksen estuaariin tunnuksella UAM 630 NRP Cisne Arsenal do Alfeite 5. maaliskuuta 1975 31. maaliskuuta 1976 == Lähteet == * === Viitteet === *
Livingston FC

Livingston Football Club on jalkapalloseura Livingstonin kaupungista. Kaudella 2021–2022 seura pelaa Skotlannin pääsarjassa Skotlannin Valioliigassa. Livingston pelaa kotiottelunsa Tony Macaroni Arenalla. Seura on perustettu vuonna 1943. Seura perustettiin vuonna 1943 nimellä Ferranti Thistle, mutta seura vaihtoi nimensä Meadowbank Thistleksi vuonna 1973. Kesällä 1995 seura otti käyttöön nykyisen nimensä. ==Lähteet== Luokka:Skotlantilaiset jalkapalloseurat
Salibandyn T18 SM-sarja

B-tyttöjen SM-sarja on salibandyn B-tyttöjen korkein sarjataso Suomessa. Sarjan järjestämisestä vastaa Suomen Salibandyliitto. Sarja pelataan yhdessä 10 joukkueen lohkossa yksittäisinä otteluina. Peliaika otteluissa on 3x20 minuuttia tehokasta peliaikaa. Joukkueet SM-sarjaan selviävät syyskuussa pelattavien SM-karsintojen 10 parasta joukkuetta. == Sarjajärjestelmä == === Runkosarja === Runkosarja pelataan kaksinkertaisena sarjana, eli jokainen joukkue pelaa kahdeksantoista ottelua. Runkosarjan kuusi parasta etenevät pudotuspeleihin. 7. ja 8. pelaavat pudotuspelikarsinnoissa aluesarjan kahta parasta vastaan. === Pudotuspelit === Runkosarjan kuusi parasta ja kaksi pudotuspelikarsinnoista tullutta joukkuetta pääsevät pudotuspeleihin. Puolivälierät ja välierät pelataan paras kolmesta ja finaalit paras viidestä. Pronssista pelataan vain yksi ottelu. == Joukkueet 2019–2020 == * Classic, Tampere * EräViikingit, Helsinki * Josba, Joensuu * LASB ed, Lahti * Northern Stars, Espoo * PSS, Porvoo * SB-Pro, Nurmijärvi * SBS Wirmo, Mynämäki * SSRA, Oulu * TPS, Turku == Lähteet == * http://salibandy.fi/kilpailu/valtakunnalliset-sarjat/b-tytot/ Luokka:Salibandykilpailut
Ouagadou

Ouagadou on maalaiskunta Koulikoron alueen Naran piirissä Malissa. Sen keskuskylä Goumbou sijaitsee 29 kilometriä Narasta lounaaseen. Kunnassa on 18 200 ja keskuskylässä 11 300 asukasta (vuonna 2009). Ouagadoun kunta rajoittuu pohjoisessa Naran piirin Korongan ja Naran, idässä Guirén, etelässä Niamanan ja lännessä Dillyn kuntiin. Kuntaan kuuluu seitsemän kylää. Asukkaat ovat soninkeja, bambaroita, maureja ja fulbeja. Vallitseva uskonto on islam. Goumboun kautta kulkee Naraan ja Mauritanian rajalle johtava maantie RN4. Seudun pääelinkeinot ovat maanviljely, karjanhoito, metsien hyödyntäminen, käsityöammatit ja kaupankäynti. Tärkeimmät viljelykasvit ovat hirssi, durra, okra, maapapu, maapähkinä ja hibiskus. Sadekaudella viljellään vihanneksia. Kotieläimiä ovat naudat, lampaat, vuohet, aasit, hevoset ja siipikarja. Monet hakeutuvat ansiotöihin ulkomaille. Goumboun uskotaan olleen muinaisen Ghanan eli Wagadun valtakunnan ensimmäinen pääkaupunki. Paikallinen nähtävyys on moskeija, jonka rakennusvuodeksi mainitaan 1028. ==Lähteet== Luokka:Malin kunnat Luokka:Naran piiri
Thaimaan evankelisluterilainen kirkko

Thaimaan evankelisluterilainen kirkko on luterilainen kirkko, joka toimii Thaimaassa Kaakkois-Aasiassa. Kirkon jäsenmäärä on 4 766. == Historia == Thaimaan evankelisluterilainen kirkko itsenäistyi vuonna 1994. Vuoden 2017 syyskuussa kirkon kirkkohallitus päätti avata pappisviran saamisen myös naisille. Asiasta oli keskusteltu kirkossa parinkymmenen vuoden ajan, ja työntekijöille ja seurakuntalaisille tehdyn kyselyn perusteella selvä enemmistö kannatti asiaa. Lopullisen päätöksen tekoa nopeutti se, ettei kirkon perustuslaki määritellyt pappien sukupuolta. Ensimmäiset kaksi naispappia vihittiin virkaansa 27. huhtikuuta 2018. == Nykytilanne == Kirkolla on 5209 jäsentä.. Se jakautuu hallinnollisesti kuuteen rovastikuntaan, jotka sijaitsevat Keski-, Koillis- ja Pohjois-Thaimaassa. Kirkolla oli vuoden 2017 lopussa lähes 30 seurakuntaa, joista 8 Bangkokissa, sekä useita saarnapaikkoja. Kirkko on vuodesta 1994 kuulunut Luterilaiseen maailmanliittoon. == Lähteet == == Aiheesta muualla == *Kirkon kotisivut Luokka:Evankelis-luterilaiset kirkot Luokka:Kristinusko Thaimaassa
Galactic Melt

Galactic Melt on yhdysvaltalaisen elektronisen musiikin artistin Com Truisen esikoisalbumi. Albumin julkaisi Ghostly International -levy-yhtiö kesäkuussa 2011. ==Kappaleet== # Terminal – 1.47 # VHS Sex – 4.25 # Cathode Girls – 4.37 # Air Cal – 4.33 # Flightwave – 5.05 # Hyperlips – 4.54 # Brokendate – 5.08 # Glawio – 5.07 # Ether Drift – 4.21 # Futureworld – 3.10 ===Digitaalisen latauksen bonuskappale=== # * Karova – 5.13 ===Vinyylin bonuskappale=== # * Galactic Melt ==Arvostelut== *AllMusic: *Consequence of Sound: D *Pitchfork: 7.3/10 *Resident Advisor: 3/5 *Slant Magazine: *Tiny Mix Tapes: ==Lähteet== Luokka:Com Truisen albumit Luokka:Vuoden 2011 esikoisalbumit
Tridente-luokka

Tridente-luokka eli tyyppi U209PN on Portugalin laivaston kahden diselsähköien aluksen muodostama sukellusveneluokka, jonka alukset perustuivat Howaldtwerke- Deutsche Werftin (HDW) valmistamiin tyypin 214 sukellusveneisiin. == Alukset == Luokan alukset korvasivat Albacora-luokan alukset. Alun perin HDW esitti tarjouskilpailuun tyypin 209 alusta, mutta myöhemmin päätettiin tehdä uusi ehdotus perustuen tyypin 214 aluksiin. Huhtikuussa 2004 allekirjoittivat Portugalin puolustusministeriön hankintatoimisto () ja entinen Saksan sukellusvenekonsortio GFE sopimuksen kahdesta sukellusveneestä. Sopimus kattoi miehistöjen koulutuksen, huoltotuen ja GFE:n toimittamien laitteistojen integroinnin. Osa merellä tehdyistä testeistä ja suuri osa avomerikokeista tehtiin Norjassa. Valmistajan testaus tehtiin valmistajan tiloissa Saksassa. Osa aluksista valmistettiin ja varustettiin TKMS Blohm + Voss Nordseewerkellä.poadu s. 42 Tridente-luokan sukellusveneet Nimi Telakka Kölinlasku Vesille Valmis Kohtalo NRP Tridente HDW maaliskuu 2005 heinäkuu 2008 toukokuu 2010 saapui Portugaliin 2. elokuuta 2010poadu s. 37 NRP Arpão HDW 2005 kesäkuu 2009 22. joulukuuta 2010 == Lähteet == * === Viitteet === *
Sailendra

Sailendra-dynastia oli Jaavan saaren keskiosissa noin vuosien 750 ja 850 välillä kukoistanut dynastia. Sailenda-dynastian valtakausi oli mahajana- buddhalaisuuden kulttuurin kukoistusaikaa. Ajalta on peräisin Borobudurin buddhalainen temppeli. Vanhimmat Sailendra-ajan temppelit ovat peräisin 700-luvun lopulta. Sailendrakuninkaat hallitsivat laajimmillaan suurta osaa Jaavan saaresta ja sieltä tehtiin sotaretkiä Malakan niemimaalle ja Indokiinan alueelle. == Lähteet == Luokka:Indonesian historia
Albacora-luokka

Albacora-luokka oli Portugalin laivaston neljän dieselkäyttöisen sukellusveneen muodostama alusluokka, jonka alukset valmistuivat 1960-luvun lopulla. Luokan alusten suunnittelu perustui Ranskan merivoimien Daphné-luokan aluksiin. Portugalin hallitus tilasi 1964 Dubigeòn-Normándien telakalta neljä sukellusvenettä, joilla oli tarkoitus luoda 4. sukellusvenelaivue. Ensimmäisen tilatun aluksen palvelukseenotto 1. lokakuuta 1967 aloitti rannikko- ja avomerikelpoisen sukellusveneaseen käytön laivastossa. Luokan viimeinen Barracuda teki viimeisen partiomatkansa 2010. Luokka korvattiin kahdella Tridente-luokan aluksella. == Alukset == Albacora-luokan sukellusveneetGardiner, Robert s. 320 Nimi Telakka Kölinlasku Vesille Valmis Kohtalo Albacora Dubigeon 6. syyskuuta 1965 15. lokakuuta 1966 1. lokakuuta 1967 palveluksesta 2000 Barracuda Dubigeon 19. lokakuuta 1965 24. huhtikuuta 1967 4. toukokuuta 1968 palveluksesta 2010 Cachalote Dubigeon 27. lokakuuta 1966 16. helmikuuta 1968 25. tammikuuta 1969 Pakistanille joulukuussa 1975 Delfim Dubigeon 12. toukokuuta 1967 23. syyskuuta 1968 1. lokakuuta 1969 palveluksesta 2005 ==Lähteet == * === Viitteet === *
Niamana (Koulikoron alue)

Niamana on maalaiskunta Koulikoron alueen Naran piirissä Malissa. Sen keskuskylä Mourdiah sijaitsee 95 kilometriä Narasta etelään. Kunnassa on 28 100 ja keskuskylässä 5 500 asukasta (vuonna 2009). Niamanan kunnan pinta-ala on 4 985 neliökilometriä. Se rajoittuu lännessä Naran piirin Falloun, pohjoisessa Dillyn ja Ouagadoun, idässä Guirén ja etelässä Banamban piirin Sébétén ja Boronin kuntiin. Kuntaan kuuluu 39 kylää. Asukkaat ovat bambaroita, soninkeja, maureja ja fulbeja. Mourdiahin kautta kulkee Bamakon ja Naran välinen maantie. Seudun pääelinkeinot ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, maapähkinä, pavut ja hibiskus. Kotieläimiä ovat naudat, lampaat, vuohet, aasit ja hevoset. ==Lähteet== Luokka:Malin kunnat Luokka:Naran piiri
In Decay

In Decay (tyyliteltynä in decay.) on yhdysvaltalaisen elektronisen musiikin artistin Seth Haleyn Com Truise -projektin kokoelma-albumi ja studioalbumi, jonka julkaisi itsenäinen levy-yhtiö Ghostly International 17. heinäkuuta 2012. Albumi on kokoelma kappaleita, jotka ennen julkaisemista olivat saatavilla vain demoina Haleyn internetissä olevassa mixtape-sarjassa Komputer Kasts ja hänen SoundCloud-tilillään. Kappaleet esittävät Haleyn kokeilevan electropopin ja funkmusiikin tyyliä, joka tulisi myöhemmin määrittelemään Com Truise -projektin. ==Kappaleet== # Open – 4.12 # 84’ Dreamin – 3.30 # Dreambender – 4.20 # Controlpop – 5.04 # Colorvision – 4.04 # Alfa Beach – 4.16 # Stop – 5.07 # Klymaxx – 4.24 # Yxes – 3.52 # Smily Cyclops – 4.44 # Video Arkade – 5.27 # Data Kiss – 4.08 # Closed – 3.04 ==Arvostelut== *AllMusic: *Consequence of Sound: D *Pitchfork: 5.6/10 *Tiny Mix Tapes: ==Lähteet== Luokka:Com Truisen albumit Luokka:Vuoden 2012 albumit
Sarekat Islam

Sarekat Islam on vuonna 1912 perustettu indonesialainen poliittinen puolue. Se on maan ensimmäinen puolue, joka sai laajaa kannatusta. Puolue perustettiin muslimikauppiaiden järjestöksi, jotka halusivat edistää taloudellisia etujaan Jaavalla, suhteessa kiinalaisiin, mutta järjestö kehittyi poliittiseksi puolueeksi. Se sai nopeasti suuren suosion ja se alkoi työskennellä Hollannin Itä-Intian hallinnossa. Sen suosion kasvua auttoi järjestön uskonnollinen vakaumus. Puolue suuntautui yhä enemmän vallankumoukselliseen toimintaan vuosikymmenen lopulla. Vuonna 1921 puolue jakautui ja sen kommunistisiipi liittyi Indonesian kommunistiseen puolueeseen.<ref name="britannica/> == Lähteet == Luokka:Indonesian historia Luokka:Indonesian puolueet
Indonesian kommunistinen puolue

Indonesian kommunistinen puolue (, PKI) on vuonna 1914 perustettu indonesialainen poliittinen puolue. PKI ryhtyi kamppailuun Alankomaiden Itä- Intiassa hollantilaisvaltaa vastaan. Vuonna 1926 se organisoi laajan kansannousun, joka vaikutti erityisesti Bantenin alueella Jaavan länsiosassa.Keat Gin Ooi 2004, s. 219 Hollantilaiset kukistivat kommunismimieliset mellakat ja PKI:n toiminta elpyi vasta toisen maailmansodan jälkeen. Vuonna 1965 sen toiminta kiellettiin vallankumouksellisen syyskuun 30. päivän liikkeen jälkeen. == Lähteet == * === Viitteet === Luokka:Indonesian historia Luokka:Indonesian puolueet
Hematoporfyriini

Hematoporfyriini on porfyriineihin kuuluva heterosyklinen orgaaninen yhdiste. Yhdistettä ja sen johdannaisia käytetään herkistiminä fotodynaamisissa hoidoissa. ==Ominaisuudet, valmistus ja käyttö== Huoneenlämpötilassa hematoporfyriini on tummanpunaista kiteistä ainetta. Yhdiste on käytännöllisesti katsoen veteen liukenematonta, mutta liukenee moniin orgaanisiin liuottimiin, esimerkiksi etanoliin ja hieman dietyylieetteriin ja kloroformiin. Hematoporfyriini on kiraalinen yhdiste, mutta synteettisesti valmistettu yhdiste on usein raseeminen seos ja siten optisesti inaktiivinen. Ensimmäisen kerran hematoporfyriiniä eristi saksalainen kemisti Johann Joseph von Scherrer vuonna 1841 käsittelemällä verta rikkihapolla. Tällöin veren sisältämä hemiini hydrolysoitui hematoporfyriiniksi. Scherrer myös osoitti, että yhdisteen punainen väri ei johtunut siihen epäpuhtaudeksi jääneestä raudasta. Tarkemmin yhdisteen ominaisuuksia kuvaili Johann Ludwig Wilhelm Thudichum vuonna 1867. Hematoporfyriini on varhaisin koskaan eristetty porfyriinijohdannainen. Nykyään hematoporfyriiniä valmistetaan käsittelemällä verta etikkahapon ja vetybromidin seoksella, ja muitakin synteesimenetelmiä on. Hematoporfyriini on valoherkistin ja katalysoi happiradikaalien muodostumista säteilytettäessä sähkömagneettisella säteilyllä. Tämä havaittiin 1910-luvulla. Tätä ominaisuutta on käytetty eräiden syöpätyyppien ja ihosairauksien hoidossa. Hematoporfyriiniä on käytetty ainakin 1960-luvulle saakka, ja myöhemmin siitä on kehitetty johdannaisia, esimerkiksi porfimeerinatriumia.M. R. V. Sahyun: Photochemical Technology, Survey, Kirk- Othmer Encyclopedia of Chemical Technology, John Wiley & Sons, New York, 2000. Viitattu 5.7.2018. Hematoporfyriiniä voidaan käyttää valoherkistimenä myös kemiallisissa synteeseissäDavid M. Sturmer: Dyes, Sensitizing, Ullmann's Encyclopedia of Industrial Chemistry, John Wiley & Sons, New York, 2013. Viitattu 5.7.2018. Hematoporfyriiniä on myös käytetty masennuslääkkeenä 1900-luvun alussa. ==Lähteet== Luokka:Heterosykliset yhdisteet
Ani (kirjain)

Ani (asomtavruli Ⴀ, nuskhuri ⴀ, mkhedruli ა) on 1. kirjain georgian kolmessa kirjaimistossa.Machavariani, p. 136 Ani äännetään yleensä :na. == Kirjoitetaan == asomtavruli nuskhuri mkhedruli === Kirjoittamisohje === asomtavruliMchedlidze, I, p. 105 nuskhuriMchedlidze, I, p. 107 mkhedruliMchedlidze, I, p. 110 == Tietokonemerkistössä == asomtavruli nuskhuri mkhedruli U+10A0Unicode (1) U+2D00Unicode (2) U+10D0Unicode (1) == Pistekirjoitus == mkhedruliUNESCO, World Braille Usage, Third Edition, Washington, D.C. p. 45 == Katso myös == * Latinalainen kirjain A * Kyrillinen kirjain А ==Lähteet== == Kirjallisuutta == *Mchedlidze, T. (1) The restored Georgian alphabet, Fulda, Germany, 2013 *Mchedlidze, T. (2) The Georgian script; Dictionary and guide, Fulda, Germany, 2013 *Machavariani, E. Georgian manuscripts, Tbilisi, 2011 *The Unicode Standard, Version 6.3, (1) Georgian, 1991-2013 *The Unicode Standard, Version 6.3, (2) Georgian Supplement, 1991-2013 Luokka:Georgialaiset kirjaimet
NRP Péro Escobar (F335)

NRP Péro Escobar (runkonumero F335) oli Portugalin laivaston vuonna 1955 vesillelaskettu fregatti. == Valmistus == Alus tilattiin nimellä DE 1032 Italiasta Castellammare di Stabialta, missä köli laskettiin 7. tammikuuta 1955. Alus laskettiin vesille 25. syyskuuta 1955 ja valmistui heinäkuussa 1957.Gardiner 1995 s. 318 Aluksen aseistuksena oli kaksi yksiputkista 76 millimetrin 50 pituuskaliiperin tykkiä, joista toinen oli keula- ja toinen peräkannella. Ilmatorjunta-aseistuksena oli kaksiputkinen Boforsin 40 millimetrin ilmatorjuntakanuuna ja kaksi kaksiputkista Oerlikonin 20 millimetrin ilmatorjuntatykkiä. Sukellusveneidentorjuntaan aluksella oli kaksi syvyyspommikiskoa ja yksi kolmiputkinen 533 millimetrin torpedojärjestelmä. Aluksen aseistusta modernisoitiin 1968-1969, jolloin ilma- ja sukellusveneidentorjunta-aseistusta parannettiin. Aluksen pääaseet vaihdettiin kahdeksi kaksiputkiseksi 76 millimetrin tykiksi, minkä lisäksi alukselle asennettiin sukellusveneiden torjuntaan kaksi Squid-heitintä ja kaksi 324 millimetrin kolmiputkista torpedojärjestelmää. Tulenjohtotutkaksi oli vaihdettu SPG-34, joka oli kytketty suoraan tykkeihin. Aluksella oli AN/SQS-29 ja tyypin 147F -kaikuluotaimet. Tutkajärjestelmään kuuluivat valvontatutkana MLA-1B ja tulenjohtoon MLT-3A. Propulsiojärjestelmänä oli kaksi Foster Wheeler -kattilaa ja kaksi Navalmeccanican turbiinia, jotka pyörittivät kahta akselia. Kokonaistehona oli 24 500 hevosvoimaa, millä saavutettiin 32 solmun huippunopeus. Alus kykeni 16 solmun nopeudella 2 800 merimailin toimintamatkaan. == Palvelus == Aluksen rauhan ajan normaalin partioinnin ja koulutuksen katkaisivat pari episodia. Alus osallistui 1961 kaapatun risteilyalus Santa Marian takaa-ajoon. Samana vuonna alus lähetettiin Angolan itsenäisyyssotaan mukanaan joukkoja. Operaatio kuitenkin peruutettiin Yhdysvaltain painostettua osapuolia.worldofwarships.com Vuonna 1962 hajosi aluksen propulsiojärjestelmä, jonka korjaamisen aloittaminen venyi Afrikan konfliktien aiheuttamien talousvaikeuksien vuoksi aina vuoteen 1967. Alus palautettiin 1971 palvelukseen. Siirtomaasotien päätyttyä ja Portugalin demokratisaation seurauksena asevoimia supistettiin voimakkaasti. Alus siirrettiin reserviin 6. marraskuuta 1975 ja poistettiin alusluettelosta 1. syyskuuta 1976. Se romutettiin pian tämän jälkeen. == Lähteet == * === Viitteet === Luokka:Portugalin laivaston fregatit Luokka:Regio Cantiere di Castellammare di Stabia‎
HMS Morecambe Bay

HMS Morecambe Bay (viirinumero K624) oli Britannian kuninkaallisen laivaston Bay-luokan fregatti. Alus poistettiin palveluksesta ja myytiin 1961 Portugalille, jonka laivastossa se oli nimellä NRP Dom Francisco de Almeida. == Valmistus == Alus tilattiin 19. tammikuuta 1943 Loch-luokan fregattina Loch Heileninä William Pickersgill and Sons Limitediltä Southwickista Sunderlandista, mikä kuitenkin siirrettiin Bay-luokkaan työnumerolla J4802. Köli laskettiin 30. huhtikuuta 1944 telakkanumerolla 266. Alus laskettiin vesille 1. marraskuuta 1944, mutta työt keskeytettiin toisen maailmansodan Euroopan sotatoimien päätyttyä elokuussa 1945. Alus makasi valmistajan telakalla, kunnes 1948 runko hinattiin J. Samuel Whiten telakalle Cowesiin viimeisteltäväksi. Alus otettiin palvelukseen 22. helmikuuta 1949 päällikkönään K.R.S. Leadley.HMS Morecambe Bay == Palvelus == Sotatoimien päätyttyä alkanut joukkojen kotiuttaminen aiheutti kuitenkin laivastossa henkilöstöpulaa, joten aluksen miehistö saatiin täyteen vasta heinäkuussa. Elokuussa alus liitettiin Kauko-Idän joukkoihin päällikkönään C.C.B. MacKenzie ja lähti Maltalle syyskuussa. Aluksen miehistö harjoitteli lokakuun Välimeren laivaston mukana ennen matkan jatkamista Singaporeen, jonne alus saapui 21. marraskuuta liittyen 4. fregattilaivueeseen. Laivueen mukana alus partioi ja pyrki estämään sissien huoltoa ja joukkojen siirtoja Malesian länsirannikolla. Alus poistettiin palveluksesta 19. marraskuuta 1956, minkä jälkeen se makasi ankkurissa Portsmouthissa reserviin sijoitettuna. === NRP Dom Drancisco de Almeida === Portugali osti aluksen 9. toukokuuta 1961 ja liitti sen laivastoonsa nimellä NRP Dom Francico de Almeida. John I. Thornycroft and Companyn huollettua aluksen Woolstonissa se luovutettiin Portugalin laivastolle 3. elokuuta 1951. Alus poistettiin palveluksesta ja romutettiin syyskuussa 1970. ==Lähteet== * * === Viitteet === Luokka:Bay-luokan fregatit Luokka:Yhdistyneen kuningaskunnan toisen maailmansodan fregatit
HMS Mounts Bay

HMS Mounts Bay (viirinumero K627) oli Britannian kuninkaallisen laivaston Bay- luokan fregatti. Alus poistettiin palveluksesta ja myytiin 1961 Portugalille, joka liitti sen laivastoonsa nimellä NRP Vasco da Gama. == Valmistus == Alus tilattiin 25. tammikuuta 1943 Loch-luokan freagattina Loch Kilburnienä William Pickersgill and Sons Limitediltä South Bankista Middlesboroughsta, mikä kuitenkin siirrettiin loppuvuodesta 1943 Bay-luokkaan. Köli laskettiin 23. lokakuuta 1944. Alus laskettiin vesille 8. kesäkuuta 1945, mutta työt keskeytettiin sotatoimien päätyttyä. Se makasi valmistajan telakalla, kunnes 20. maaliskuuta 1946 runko hinattiin John I. Thornycroft and Companyn telakalle Woolstoniin Southamptoniin viimeisteltäväksi. Alus valmistui 11. huhtikuuta 1949.HMS Mounts Bay == Palvelus == Alus liitettiin palvelukseen otettaessa 4. fregattilaivueeseen. Aluksen vastaanottotestien ja miehistön koulutuksen Britanniassa päätyttyä alus lähti laivueeseensa, joka oli sijoitettuna Kauko-Itään. Saavuttuaan alus oli osa Yhdistyneen kuningaskunnan taisteluosastoa Sasebossa Japanissa yhdessä muiden Kansainliiton maiden alusten kanssa, jotka operoivat Korean rannikolla tukien Korean sodan sotatoimia. Alus sijoitettiin reserviin toukokuussa 1960 Portsmouthissa ja poistolistalle vuonna 1961. === NRP Vasco da Gama === Portugali osti 1961 aluksen, jonka liitti laivastoonsa nimellä NRP Vasco da Gama. John I. Thornycroft and Companyn huollettua aluksen se luovutettiin Portugalin laivastolle, joa otti sen palvelukseen 3. elokuuta 1951. Portugali poisti aluksen käytöstä 1971 ja myi sen romutettavaksi. ==Lähteet== * * === Viitteet === Luokka:Bay-luokan fregatit Luokka:Yhdistyneen kuningaskunnan toisen maailmansodan fregatit
FK Jenisei Krasnojarsk

Futbolnyi klub Jenisei Krasnojarsk () on jalkapalloseura Krasnojarskin kaupungista. Seura pelaa kaudella 2018–2019 Venäjän korkeimmalla sarjatasolla Venäjän jalkapalloliigassa. Krasnojarsk pelaa kotiottelunsa Krasnojarskin keskusstadionilla. Seura on perustettu vuonna 1937. ==Lähteet== Jenisei Krasnojarsk Luokka:Vuonna 1937 perustetut urheiluseurat Luokka:Krasnojarskin urheilu
Mako (yritys)

Mako Osakeyhtiö, alun perin Osakeyhtiö Palokalusto, on vuonna 1920 perustettu suomalainen perheyritys. Yrityksen perusti kauppaneuvos Georg Masalin. Vuonna 1930 nimi muutettiin muotoon Oy Masalin & Co Ab, ja vuonna 1937 Oy Masalin ja Kumpp. Mako Osakeyhtiö -nimi otettiin käyttöön vuonna 1961 ja vuodesta 1993 alkaen Mako Osakeyhtiö on ollut osa Mako-ryhmää. Siihen kuuluvat Mako Osakeyhtiön lisäksi Oy Veljekset Kulmala Ab, Antskogin ruukki ja Heteka Oy. Yhtiön ja samaan yhtiöryhmään kuuluvien muiden yritysten pitkäaikainen toimitusjohtaja, samoin kuin osakas, oli kauppaneuvoksen arvonimen saanut Richard Lindgren. ==Lähteet== Luokka:Suomalaiset perheyritykset
Benkadi (Banamban piiri)

Benkadi (myös Ben Kadi) on maalaiskunta Koulikoron alueen Banamban piirissä Malissa. Sen keskuskylä Samakélé sijaitsee 17 kilometriä Banambasta länteen. Kunnassa on 9 100 ja kylässä 1 000 asukasta (vuonna 2009). Benkadin kunta rajoittuu pohjoisessa Banamban piirin Madina Sackon, idässä Banamban, etelässä Koulikoron piirin Sirakorolan ja lännessä Kolokanin piirin Massantolan kuntiin. Alue on pinnanmuodostukseltaan tasankoa. Pysyviä vesistöjä ei ole. Kuntaan kuuluu 12 kylää. Asukkaat ovat etupäässä soninkeja ja bambaroita. Puhutuimmat kielet ovat bambara ja soninke. Uskontoja ovat islam ja animismi. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä ja lehmänpapu. Kotieläimiä ovat naudat, lampaat, vuohet, aasit, hevoset ja siipikarja. Lisäksi hyödynnetään metsiä sekä harjoitetaan käsityöammatteja ja kaupankäyntiä. Bégnénissä ja Samakéléssa pidetään viikoittaiset markkinat. ==Lähteet== Luokka:Banamban piiri Luokka:Malin kunnat
Bani (kirjain)

Bani (asomtavruli Ⴁ, nuskhuri ⴁ, mkhedruli ბ) on 2. kirjain georgian kolmessa kirjaimistossa.Machavariani, p. 136 Bani äännetään yleensä :nä. == Kirjoitetaan == asomtavruli nuskhuri mkhedruli === Kirjoittamisohje === asomtavruliMchedlidze, I, p. 105 nuskhuriMchedlidze, I, p. 107 mkhedruliMchedlidze, I, p. 110 == Tietokonemerkistössä == asomtavruli nuskhuri mkhedruli U+10A1Unicode (1) U+2D01Unicode (2) U+10D1Unicode (1) == Pistekirjoitus == mkhedruliUNESCO, World Braille Usage, Third Edition, Washington, D.C. p. 45 == Katso myös == * Latinalainen kirjain B * Kyrillinen kirjain Б ==Lähteet== == Kirjallisuutta == *Mchedlidze, T. (1) The restored Georgian alphabet, Fulda, Germany, 2013 *Mchedlidze, T. (2) The Georgian script; Dictionary and guide, Fulda, Germany, 2013 *Machavariani, E. Georgian manuscripts, Tbilisi, 2011 *The Unicode Standard, Version 6.3, (1) Georgian, 1991-2013 *The Unicode Standard, Version 6.3, (2) Georgian Supplement, 1991-2013 Luokka:Georgialaiset kirjaimet
Gani (kirjain)

Gani (asomtavruli Ⴂ, nuskhuri ⴂ, mkhedruli გ) on 3. kirjain georgian kolmessa kirjaimistossa.Machavariani, p. 136 Gani äännetään yleensä :nä. == Kirjoitetaan == asomtavruli nuskhuri mkhedruli === Kirjoittamisohje === asomtavruliMchedlidze, I, p. 105 nuskhuriMchedlidze, I, p. 107 mkhedruliMchedlidze, I, p. 110 == Tietokonemerkistössä == asomtavruli nuskhuri mkhedruli U+10A2Unicode (1) U+2D02Unicode (2) U+10D2Unicode (1) == Pistekirjoitus == mkhedruliUNESCO, World Braille Usage, Third Edition, Washington, D.C. p. 45 == Katso myös == * Latinalainen kirjain G * Kyrillinen kirjain Г ==Lähteet== == Kirjallisuutta == *Mchedlidze, T. (1) The restored Georgian alphabet, Fulda, Germany, 2013 *Mchedlidze, T. (2) The Georgian script; Dictionary and guide, Fulda, Germany, 2013 *Machavariani, E. Georgian manuscripts, Tbilisi, 2011 *The Unicode Standard, Version 6.3, (1) Georgian, 1991-2013 *The Unicode Standard, Version 6.3, (2) Georgian Supplement, 1991-2013 Luokka:Georgialaiset kirjaimet
Boron

Boron on maalaiskunta ja sen keskuskylä Koulikoron alueen Banamban piirissä Malissa. Se sijaitsee 60 kilometriä Banambasta pohjoiseen. Kunnassa on 38 100 ja kylässä 5 500 asukasta (vuonna 2009). Boronin kunta rajoittuu idässä Banamban piirin Sébétén ja Toubacoron, etelässä Madina Sackon, lännessä Kolokanin piirin Didiénin ja Sagabalan ja pohjoisessa Naran piirin Falloun ja Niamanan kuntiin. Kuntaan kuuluu 48 kylää. Asukkaat ovat bambaroita, soninkeja, kakoloja, fulbeja ja maureja. Lähes kaikki ovat hamalistilahkoon kuuluvia muslimeja. Boronin kautta kulkee huonokuntoinen paikallistie RR14. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä, lehmänpapu ja seesami. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja ja kaupankäyntiä. Boronissa pidetään viikoittaiset markkinat. Kunnassa sijaitsee muinaisen Sossovaltakunnan keskuspaikka. ==Lähteet== Luokka:Banamban piiri Luokka:Malin kunnat
Doni (kirjain)

Doni (asomtavruli Ⴃ, nuskhuri ⴃ, mkhedruli დ) on 1. kirjain georgian kolmessa kirjaimistossa.Machavariani, p. 136 Doni äännetään yleensä :nä. == Kirjoitetaan == asomtavruli nuskhuri mkhedruli === Kirjoittamisohje === asomtavruliMchedlidze, I, p. 105 nuskhuriMchedlidze, I, p. 107 mkhedruliMchedlidze, I, p. 110 == Tietokonemerkistössä == asomtavruli nuskhuri mkhedruli U+10A3Unicode (1) U+2D03Unicode (2) U+10D3Unicode (1) == Pistekirjoitus == mkhedruliUNESCO, World Braille Usage, Third Edition, Washington, D.C. p. 45 == Katso myös == * Latinalainen kirjain D * Kyrillinen kirjain Д ==Lähteet== == Kirjallisuutta == *Mchedlidze, T. (1) The restored Georgian alphabet, Fulda, Germany, 2013 *Mchedlidze, T. (2) The Georgian script; Dictionary and guide, Fulda, Germany, 2013 *Machavariani, E. Georgian manuscripts, Tbilisi, 2011 *The Unicode Standard, Version 6.3, (1) Georgian, 1991-2013 *The Unicode Standard, Version 6.3, (2) Georgian Supplement, 1991-2013 Luokka:Georgialaiset kirjaimet
Vini (kirjain)

Vini (asomtavruli Ⴀ, nuskhuri ⴀ, mkhedruli ა) on 6. kirjain georgian kolmessa kirjaimistossa.Machavariani, p. 136 Ani äännetään yleensä :nä. == Kirjoitetaan == asomtavruli nuskhuri mkhedruli === Kirjoittamisohje === asomtavruliMchedlidze, I, p. 105 nuskhuriMchedlidze, I, p. 107 mkhedruliMchedlidze, I, p. 110 == Tietokonemerkistössä == asomtavruli nuskhuri mkhedruli U+10A5Unicode (1) U+2D05Unicode (2) U+10D5Unicode (1) == Pistekirjoitus == mkhedruliUNESCO, World Braille Usage, Third Edition, Washington, D.C. p. 45 == Katso myös == * Latinalainen kirjain V * Kyrillinen kirjain В ==Lähteet== == Kirjallisuutta == *Mchedlidze, T. (1) The restored Georgian alphabet, Fulda, Germany, 2013 *Mchedlidze, T. (2) The Georgian script; Dictionary and guide, Fulda, Germany, 2013 *Machavariani, E. Georgian manuscripts, Tbilisi, 2011 *The Unicode Standard, Version 6.3, (1) Georgian, 1991-2013 *The Unicode Standard, Version 6.3, (2) Georgian Supplement, 1991-2013 Luokka:Georgialaiset kirjaimet
Zeni (kirjain)

Zeni (asomtavruli Ⴆ, nuskhuri ⴆ, mkhedruli ზ) on 1. kirjain georgian kolmessa kirjaimistossa.Machavariani, p. 136 Ani äännetään yleensä :na. == Kirjoitetaan == asomtavruli nuskhuri mkhedruli === Kirjoittamisohje === asomtavruliMchedlidze, I, p. 105 nuskhuriMchedlidze, I, p. 107 mkhedruliMchedlidze, I, p. 110 == Tietokonemerkistössä == asomtavruli nuskhuri mkhedruli U+10A6Unicode (1) U+2D06Unicode (2) U+10D6Unicode (1) == Pistekirjoitus == mkhedruliUNESCO, World Braille Usage, Third Edition, Washington, D.C. p. 45 == Katso myös == * Latinalainen kirjain Z * Kyrillinen kirjain З ==Lähteet== == Kirjallisuutta == *Mchedlidze, T. (1) The restored Georgian alphabet, Fulda, Germany, 2013 *Mchedlidze, T. (2) The Georgian script; Dictionary and guide, Fulda, Germany, 2013 *Machavariani, E. Georgian manuscripts, Tbilisi, 2011 *The Unicode Standard, Version 6.3, (1) Georgian, 1991-2013 *The Unicode Standard, Version 6.3, (2) Georgian Supplement, 1991-2013 Luokka:Georgialaiset kirjaimet
Tani (kirjain)

Tani (asomtavruli Ⴇ, nuskhuri ⴇ, mkhedruli თ) on 9. kirjain georgian kolmessa kirjaimistossa.Machavariani, p. 136 Ani äännetään yleensä tai . == Kirjoitetaan == asomtavruli nuskhuri mkhedruli === Kirjoittamisohje === asomtavruliMchedlidze, I, p. 105 nuskhuriMchedlidze, I, p. 107 mkhedruliMchedlidze, I, p. 110 == Tietokonemerkistössä == asomtavruli nuskhuri mkhedruli U+10A7Unicode (1) U+2D07Unicode (2) U+10D7Unicode (1) == Pistekirjoitus == mkhedruliUNESCO, World Braille Usage, Third Edition, Washington, D.C. p. 45 == Katso myös == * Latinalainen kirjain T * Kyrillinen kirjain Т ==Lähteet== == Kirjallisuutta == *Mchedlidze, T. (1) The restored Georgian alphabet, Fulda, Germany, 2013 *Mchedlidze, T. (2) The Georgian script; Dictionary and guide, Fulda, Germany, 2013 *Machavariani, E. Georgian manuscripts, Tbilisi, 2011 *The Unicode Standard, Version 6.3, (1) Georgian, 1991-2013 *The Unicode Standard, Version 6.3, (2) Georgian Supplement, 1991-2013 Luokka:Georgialaiset kirjaimet
Ini (kirjain)

Ini (asomtavruli Ⴈ, nuskhuri ⴈ, mkhedruli ი) on 10. kirjain georgian kolmessa kirjaimistossa.Machavariani, p. 136 Ini äännetään yleensä . == Kirjoitetaan == asomtavruli nuskhuri mkhedruli === Kirjoittamisohje === asomtavruliMchedlidze, I, p. 105 nuskhuriMchedlidze, I, p. 107 mkhedruliMchedlidze, I, p. 110 == Tietokonemerkistössä == asomtavruli nuskhuri mkhedruli U+10A8Unicode (1) U+2D08Unicode (2) U+10D8Unicode (1) == Pistekirjoitus == mkhedruliUNESCO, World Braille Usage, Third Edition, Washington, D.C. p. 45 == Katso myös == * Latinalainen kirjain I * Kyrillinen kirjain И ==Lähteet== == Kirjallisuutta == *Mchedlidze, T. (1) The restored Georgian alphabet, Fulda, Germany, 2013 *Mchedlidze, T. (2) The Georgian script; Dictionary and guide, Fulda, Germany, 2013 *Machavariani, E. Georgian manuscripts, Tbilisi, 2011 *The Unicode Standard, Version 6.3, (1) Georgian, 1991-2013 *The Unicode Standard, Version 6.3, (2) Georgian Supplement, 1991-2013 Luokka:Georgialaiset kirjaimet
K’ani (kirjain)

K’ani (asomtavruli Ⴉ, nuskhuri ⴉ, mkhedruli კ) on 11. kirjain georgian kolmessa kirjaimistossa.Machavariani, p. 136 K’ani äännetään yleensä . == Kirjoitetaan == asomtavruli nuskhuri mkhedruli === Kirjoittamisohje === asomtavruliMchedlidze, I, p. 105 nuskhuriMchedlidze, I, p. 107 mkhedruliMchedlidze, I, p. 110 == Tietokonemerkistössä == asomtavruli nuskhuri mkhedruli U+10A9Unicode (1) U+2D09Unicode (2) U+10D9Unicode (1) == Pistekirjoitus == mkhedruliUNESCO, World Braille Usage, Third Edition, Washington, D.C. p. 45 == Katso myös == * Latinalainen kirjain K * Kyrillinen kirjain К == Lähteet == *Mchedlidze, T. (1) The restored Georgian alphabet, Fulda, Germany, 2013 *Mchedlidze, T. (2) The Georgian script; Dictionary and guide, Fulda, Germany, 2013 *Machavariani, E. Georgian manuscripts, Tbilisi, 2011 *The Unicode Standard, Version 6.3, (1) Georgian, 1991-2013 *The Unicode Standard, Version 6.3, (2) Georgian Supplement, 1991-2013 === Viitteet === Luokka:Georgialaiset kirjaimet
Rhodesian pääministeri

Rhodesian pääministeri (vuoteen 1964 Etelä-Rhodesian pääministeri) oli Rhodesian hallituksen johtaja. Brittiläiseen imperiumiin kuuluneella Etelä- Rhodesialla oli ollut itsehallinto vuodesta 1923 lähtien. Siirtomaa julistautui yksipuolisesti itsenäiseksi 11. marraskuuta 1965 ja vaihtoi nimensä Rhodesiaksi. Uusi valtio ei saanut tunnustusta muilta mailta, mutta Etelä-Afrikka ja Portugali tukivat sitä. Valta palautettiin Isolle- Britannialle vuonna 1980, joka antoi maalle itsenäisyyden nimellä Zimbabwe. Rhodesian poliittinen järjestelmä mukaili Westminster-järjestelmää, ja pääministerin rooli oli samankaltainen kuin esimerkiksi Kanadan ja Australian. == Luettelo pääministereistä == Pääministeri Kuva Pääministeriys alkoi Pääministeriys päättyi Puolue Etelä-Rhodesia (1923–1965) 1 Charles Coghlan 1. lokakuuta 1923 28. elokuuta 1927 Rhodesia -puolue 2 Howard Moffat 2. syyskuuta 1927 5. heinäkuuta 1933 Rhodesia -puolue 3 George Mitchell 5. heinäkuuta 1933 12. syyskuuta 1933 Rhodesia -puolue 4 Godfrey Huggins 12. syyskuuta 1933 7. syyskuuta 1953 Reformipuolue United Rhodesia Party 5 Garfield Todd 7. syyskuuta 1953 17. helmikuuta 1958 United Rhodesia Party 6 Edgar Whitehead 17. helmikuuta 1958 17. joulukuuta 1962 United Federal Party 7 Winston Field 17. joulukuuta 1962 13. huhtikuuta 1964 Rhodesian Front 8 Ian Smith 13. huhtikuuta 1964 11. marraskuuta 1965 Rhodesian Front Rhodesia (1965–1979) Ian Smith 11. marraskuuta 1965 1. kesäkuuta 1979 Rhodesian Front *
Duguwolowula

Duguwolowula on maalaiskunta Koulikoron alueen Banamban piirissä Malissa. Sen keskuskylä Touba sijaitsee 15 kilometriä Banambasta kaakkoon. Kunnassa on 43 000 ja kylässä 14 300 asukasta (vuonna 2009). Duguwolowulan kunnan pinta-ala on 4 631 neliökilometriä. Se rajoittuu lännessä Banamban, pohjoisessa Kibanin, idässä Toukoroban ja Koulikoron piirin Nyaminan ja etelässä Tougounin ja Sirakorolan kuntiin. Alue on pinnanmuodostukseltaan tasankoa. Pysyviä vesistöjä ei ole. Kuntaan kuuluu 29 kylää. Asukkaat ovat etupäässä bambaroita, soninkeja ja fulbeja. Puhutuimmat kielet ovat bambara ja soninke. Vallitseva uskonto on islam. Toubasta on huonokuntoiset tieyhteydet Banambaan ja Sirakorolaan. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, lehmänpapu, maapähkinä, riisi ja seesami. Kotieläimiä ovat naudat, lampaat, vuohet, aasit, hevoset ja siipikarja. Lisäksi hyödynnetään metsiä sekä harjoitetaan käsityöammatteja ja kaupankäyntiä. Toubassa pidetään viikoittaiset markkinat. ==Lähteet== Luokka:Banamban piiri Luokka:Malin kunnat
Tarpeia

Tarpeia on kenties alun perin ollut Capitolium-kukkulan – jonka vanha nimi on mons Tarpeius – suojelusjumalatar. Fabius Pictorin ajasta lähtien Tarpeia kuitenkin tulkittiin Rooman varhaishistorian tarunomaiseksi neidoksi.Castrén & Pietilä-Castrén 2000, s. 557 Roomalaisessa mytologiassa Tarpeia oli Capitolium-kukkulan komentajan Spurius Tarpeiuksen tytär sabiineja vastaan käydyn sodan aikana. Tarujen mukaan Tarpeia oli rakastunut sabiinien kuninkaaseen Titus Tatiukseen, ja lupasi avata linnoituksen portit sabiineille, jos nämä antaisivat hänelle palkkioksi mitä he pitivät vasemmassa käsivarressaan eli kultaiset käsivarsirenkaat. Sabiinit pitivät lupauksensa, mutta käsivarsirenkaiden sijaan he heittivät pitelemänsä kilvet Tarpeian päälle ja murskasivat hänet kuoliaaksi. Tarina on mahdollisesti yritys selittää, miksi Capitoliumin Tarpeian kallio oli murhaajien ja petturien teloituspaikka. Toisen tarun mukaan Tarpeia olikin kansallissankari, koska hän onnistui riisumaan sabiinit aseista. == Lähteet == * Paavo Castrén ja Leena Pietilä-Castrén: Antiikin käsikirja. Otava, 2000. ISBN 951-1-12387-4. === Viitteet === Luokka:Roomalainen mytologia
Kiban

Kiban on maalaiskunta ja sen keskuskylä Koulikoron alueen Banamban piirissä Malissa. Se sijaitsee yhdeksän kilometriä Banambasta itään. Kunnassa on 12 400 ja kylässä 8 800 asukasta (vuonna 2009). Kibanin kunta rajoittuu pohjoisessa ja idässä Banamban piirin Toukoroban, etelässä Duguwolowulan ja lännessä Banamban kuntiin. Kuntaan kuuluu kuusi kylää. Asukkaat ovat soninkeja, bambaroita ja fulbeja. Puhutuimmat kielet ovat bambara ja soninke. Vallitseva uskonto on islam. Kibanin kautta kulkee Bamakosta Nionoon johtava maantie RN27. Seudun pääelinkeinot ovat maanviljely ja karjanhoito. Tärkeimmät viljelykasvit ovat durra, lehmänpapu, maapähkinä, maissi ja maapapu. Kotieläimiä ovat naudat, lampaat, vuohet, aasit ja siipikarja. Lisäksi hyödynnetään metsiä sekä harjoitetaan käsityöammatteja ja kaupankäyntiä. Kibanissa pidetään viikoittaiset markkinat. ==Lähteet== Luokka:Banamban piiri Luokka:Malin kunnat
Madina Sacko

Madina Sacko on maalaiskunta ja sen keskuskylä Koulikoron alueen Banamban piirissä Malissa. Se sijaitsee 40 kilometriä Banambasta pohjoiseen. Kunnassa on 26 100 ja kylässä 3 600 asukasta (vuonna 2009). Madina Sackon kunta rajoittuu pohjoisessa Banamban piirin Boronin, idässä Toubacoron ja Toukoroban, etelässä Banamban ja Benkadin ja lännessä Kolokanin piirin Massantolan kuntiin. Maisemaa leimaavat Korossan tasanko ja ylängöt. Kuntaan kuuluu 28 kylää. Asukkaat ovat bambaroita, soninkeja, fulbeja ja maureja. Madina Sackosta on yhteys Banambaan johtavalle RR7-paikallistielle. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, lehmänpapu, maapähkinä, seesami, maissi ja hibiskus. Kotieläimiä ovat naudat, lampaat, vuohet, aasit, hevoset ja siipikarja. Lisäksi hyödynnetään metsiä sekä harjoitetaan kalastusta, käsityöammatteja ja kaupankäyntiä. Madina Sackossa pidetään viikoittaiset markkinat. ==Lähteet== Luokka:Banamban piiri Luokka:Malin kunnat
Sébété

Sébété on maalaiskunta ja sen keskuskylä Koulikoron alueen Banamban piirissä Malissa. Se sijaitsee 72 kilometriä Banambasta koilliseen. Kunnassa on 4 100 ja kylässä 1 200 asukasta (vuonna 2009). Sébétén kunta rajoittuu etelässä Banamban piirin Toubacoron, lännessä Boronin, pohjoisessa Naran piirin Niamanan ja Guirén ja idässä Ségoun piirin Bellenin kuntiin. Alue on pinnanmuodostukseltaan tasankoa. Pysyviä vesistöjä ei ole. Ilmasto on sudanilais-sahelilainen. Kasvillisuus on pensassavannia. Kuntaan kuuluu kymmenen kylää. Asukkaat ovat bambaroita, fulbeja, kakoloja ja maureja. Puhutuin kieli on bambara. Uskontoja ovat islam ja animismi. Sébétén kautta kulkee Bamakosta Nionoon johtava maantie RN27. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, lehmänpapu, durra ja maapähkinä. Kotieläimiä ovat naudat, lampaat, vuohet, aasit, hevoset ja siipikarja. Lisäksi hyödynnetään metsiä sekä harjoitetaan käsityöammatteja ja kaupankäyntiä. ==Lähteet== Luokka:Banamban piiri Luokka:Malin kunnat
Toubacoro

Toubacoro on maalaiskunta ja sen keskuskylä Koulikoron alueen Banamban piirissä Malissa. Se sijaitsee 50 kilometriä Banambasta koilliseen. Kunnassa on 14 400 ja keskuskylässä 700 asukasta (vuonna 2009). Toubacoron kunta rajoittuu etelässä Banamban piirin Toukoroban, lännessä Madina Sackon ja Boronin, pohjoisessa Sébétén ja idässä Ségoun piirin Bellenin kuntiin. Alue on pinnanmuodostukseltaan lähinnä hiekkaista tasankoa. Pysyviä vesistöjä ei ole. Kuntaan kuuluu 20 kylää. Asukkaat ovat bambaroita, soninkeja, fulbeja ja maureja. Vallitseva uskonto on islam. Toubacoron kautta kulkee Bamakosta Nionoon johtava maantie RN27. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, lehmänpapu, maapähkinä ja seesami. Kotieläimiä ovat naudat, lampaat, vuohet, aasit, hevoset, vähäisessä määrin kamelit sekä siipikarja. Lisäksi hyödynnetään metsiä sekä harjoitetaan käsityöammatteja ja kaupankäyntiä. Touba-Syllassa pidetään viikoittaiset markkinat. ==Lähteet== Luokka:Banamban piiri Luokka:Malin kunnat
Toukoroba

Toukoroba on maalaiskunta ja sen keskuskylä Koulikoron alueen Banamban piirissä Malissa. Se sijaitsee 50 kilometriä Banambasta itään. Kunnassa on 12 000 ja kylässä 2 200 asukasta (vuonna 2009). Toukoroban kunta rajoittuu lännessä Banamban piirin Duguwolowulan, Kibanin, Banamban ja Madina Sackon, pohjoisessa Toubacoron, etelässä Koulikoron piirin Nyaminan ja idässä Ségoun piirin Bellenin kuntiin. Kuntaan kuuluu 16 kylää. Asukkaat ovat etupäässä bambaroita. Uskontoja ovat islam, kristinusko ja animismi. Seudun liikenneyhteydet ovat heikot. Väestön pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, lehmänpapu, maapähkinä, riisi, maissi ja maapapu. Kotieläimiä ovat naudat, lampaat, vuohet, aasit, hevoset ja siipikarja. Toukorobassa pidetään viikoittaiset markkinat. ==Lähteet== Luokka:Banamban piiri Luokka:Malin kunnat
Virgil Abloh

Virgil Abloh (30. syyskuuta 1980 – 28. marraskuuta 2021) oli yhdysvaltalainen vaatesuunnittelija, joka tunnetaan parhaiten italialaisen muotitalo Off-Whiten perustajana. Abloh toimi maaliskuusta 2018 lähtien Louis Vuittonin miesten pääsuunnittelijana. Abloh asui vaimonsa ja kahden lapsensa kanssa Lincoln Parkissa, Chicagossa.Famousbirthdays: Virgil Abloh -profiili Vuonna 2009 Abloh aloitti työharjoittelun Fendi-muotitalossa, jossa hän tapasi muusikko Kanye Westin. Heistä tuli kavereita ja West palkkasi Ablohin työskentelemään Donda- asioimistossa vuonna 2011. Vuonna 2011 hän suunnitteli Westin ja Jay-Z:n Watch the Throne -albumin kansikuvan. Kansitaide voitti Grammy-palkinnon parhaasta albumin pakkauksesta.Tiana Spellman: Watch The Throne Jay-Z and Kanye West CD Packaging The Dieline (3. toukokuuta 2012) Abloh myös päätyi vuonna 2018 Time- lehden listaan sadasta vaikutusvaltaisesta ihmisestä.Jack Stanley: Virgil Abloh Named on the 'Time Magazine' 100 List Hypebeast (19.4.2018) Abloh kuoli 28. marraskuuta 2021 sairastettuaan harvinaista ja aggressiivista angiosarkoomaa kahden vuoden ajan. Hän piti sairautensa salassa. Kuollessaan Abloh oli 41-vuotias. == Lähteet == Luokka:Yhdysvaltalaiset muotisuunnittelijat Luokka:Vuonna 1980 syntyneet Luokka:Vuonna 2021 kuolleet
Anatoli Myškin

Anatoli Dmitrijevitš Myškin (, s. 14. elokuuta 1954 Sylva, Venäjän SFNT, Neuvostoliitto) on venäläinen koripallovalmentaja ja kilpauransa päättänyt koripalloilija, joka edusti maajoukkuetasolla Neuvostoliittoa. Miesten maajoukkuekilpailuissa Myškin edusti Neuvostoliittoa, jonka pelaajana hän voitti olympiapronssia Montréalissa 1976 ja Moskovassa 1980,Olympics at Sports-Reference.com maailmanmestaruuden Kolumbiassa 1982http://www.linguasport.com/baloncesto/internacional/mundial/1982_CALI_SQUADS.htm, MM-hopeaa vuonna 1978http://www.linguasport.com/baloncesto/internacional/mundial/1978_MANILA_SQUADS.htm, kaksi Euroopan mestaruutta ja kolme muuta EM- mitaliahttp://www.linguasport.com/baloncesto/internacional/eurobasket/eurobasket_e.htm. Pelaajauransa jälkeen on toiminut valmentajana. Hän on valmentanut muun muassa TsSKA Moskovan naisten joukkuetta ja Venäjän naisten maajoukkuettahttp://www.fiba.basketball/news/myshkin-a-fatherly-figure-for- mother-russia. == Lähteet == * Anatoly Myshkin Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive * Profiili FIBA Archive * Profiili FIBA Archive Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Venäläiset koripallovalmentajat Luokka:Vuonna 1954 syntyneet Luokka:Elävät henkilöt